དེ་ཡང་བོད་རིགས་འདུས་སྡོད་དུསྤྱིར་ཡུལ་གྲུ་ཚང་མར་ཉེ་དུ་གཉེན་སྒྲིག་བྱས་ཚེ་སྤུན་མཆེད་ལ་འཛེམ་རྒྱུ་མེད་པ་ཀླ་ཀློ་དང་འདྲ་ཟེར་ལ།དེ་ལྟར་ཧ་ཅང་ཐ་ཤལ་གྱི་སྤྱོད་ཚུལ་ཞིག་ཏུ་བརྩི་ཡི་ཡོད་ལ་འཛེམ་བྱར་བཟུང་གི་ཡོད།ཡུལ་གྲུ་མང་ཆེ་བར་ཕ་ཚན་མི་རབས་བདུན་བརྒྱུད་དང་མ་ཚན་མི་རབས་ལྔ་བརྒྱུད་ཚུན་ཆད་དུ་གཉེན་སྒྲིག་བྱ་མི་ཆོག་པ་དང་།གལ་སྲིད་མི་རབས་བདུན་ནམ་ལྔ་བརྒྱུད་ཚུན་ཆད་དུ་ཕོ་མོའི་འབྲེལ་བ་བྱུང་བའམ་གཉེན་སྒྲིག་བྱས་ཚེ་དམེ་བྱས་པའམ་དམ་ཉམས་ཁ་སྦྱོར་རམ་ཐན་གཏོང་ཟེར་ནས་ནག་ཉེས་ཆེན་པོ་ཡོད་མཁན་ནམ་ལྟས་ངན་པ་ལ་བརྩིས་ཏེ་ཁྲིམས་འགལ་ཉེས་ཅན་ལྟར་གནས་དབྱུང་གཏོང་བའམ་ཡང་ན་ཀོ་བཏུམས་བརྒྱབ་ནས་གཙང་པོར་བསྐྱུར་བའི་ལུགས་སྲོལ་ཡོད་སྐདདེ་ལྟར་རང་རེའི་བོད་ཀྱི་ཡུལ་ལུང་ཚང་མར་གཉེན་ཉེ་དུའི་བར་ལ་གཉེན་སྒྲིག་བྱེད་པར་ཆེས་མ་མཐའི་རུས་ཚིགས་ཀྱི་ཚད་གཞི་བཟུང་བ་དེ་ཡང་དེང་གི་ཚན་རིག་གམ་གསོ་རིག་ལག་རྩལ་གྱིས་ཀྱང་ཡང་དག་ཡིན་པའི་བདེན་དཔང་བྱས་ཡོད་པ་མ་ཟད།གཉེན་ཚན་བར་གཉེན་སྒྲིག་བྱས་ནས་སྐྱེས་པའི་ཕྲུ་གུ་ལས་རྒྱུད་འཛིན་ནད་གཞི་ཕོག་ཚད་ལྡབ་གསུམ་ཡན་ཟིན་པ་དང་།གཉེན་ཚན་བར་གཉེན་སྒྲིག་བྱས་ནས་སྐྱེས་པའི་ཕྲུ་གུ་འཆི་ཚད་དང་ཡ་མ་གཟུགས་སུ་འགྱུར་ཚད་ནི་གཉེན་ཚན་མིན་པའི་བར་གཉེན་སྒྲིག་བྱས་པ་ལས་ལྡབ་ཡིས་མཐོ་བ་ཡོདཅེས་གསུངས་ཡོད་ཅིང་།དེ་ལྟར་ལོ་ཟླ་ཞག་གི་ལོ་རབས་མང་པོའི་ཉམས་མྱོང་དང་ཚན་རིག་གི་བདེན་དཔང་།དེ་བཞིན་ཁྲིམས་ལུགས་ཀྱི་གསལ་བཤད་སོགས་ལས་ཉེ་དུ་གཉེན་སྒྲིག་བྱས་ཚེ་དེ་ནི་ངོ་ཚའི་རྒྱུ་ཙམ་དུ་མ་ཡིན་པར་རྗེས་རབས་ཀྱི་བདེ་ཐང་ལ་རྒྱུན་གཏན་མ་ཡིན་པའི་གནད་དོན་མང་དག་ཅིག་ཡོང་གིན་ཡོད་པ་ར་སྤྲོད་བྱས་ཡོད།